กรุงไทยผนึกกรมบัญชีกลางออกบัตรสวัสดิการข้าราชการ
ธนาคารกรุงไทยจับมือกรมบัญชีกลาง เดินหน้าโครงการบัตรสวัสดิการรักษาพยาบาลข้าราชการ เริ่มใช้ 27 มี.ค.นี้
13 มี.ค. 2561

ธนาคารกรุงไทยจับมือกรมบัญชีกลาง เดินหน้าโครงการบัตรสวัสดิการรักษาพยาบาลข้าราชการ เริ่มใช้ 27 มี.ค.นี้          น.ส.สุทธิรัตน์ รัตนโชติ อธิบดีกรมบัญชีกลาง เปิดเผยว่า กรมบัญชีกลางร่วมกับธนาคารกรุงไทยลงนามในสัญญาดำเนินโครงการบัตรสวัสดิการรักษาพยาบาลข้าราชการ เพื่อปรับระบบเบิกจ่ายตรงค่ารักษาพยาบาลประเภทผู้ป่วยนอกของข้าราชการและครอบครัว 5 ล้านคน จากแบบเดิมมาเป็นการใช้บัตรประชาชนทำธุรกรรมผ่านเครื่องรับบัตรอิเล็กทรอนิกส์ (EDC) ทำให้การใช้สิทธิเบิกจ่ายตรงค่ารักษาพยาบาลเป็นไปอย่างสะดวก รวดเร็ว และลดปริมาณเอกสารทางการเงิน          นายผยง ศรีวณิช กรรมการ ผู้จัดการใหญ่ ธนาคารกรุงไทย  กล่าวว่า  ธนาคารจะติดตั้งเครื่องอีดีซี 5,600 เครื่อง ที่สถานพยาบาลรัฐและเอกชนทั่วประเทศ 1,300 แห่ง ซึ่งสามารถเชื่อมต่อข้อมูลกับกรมการปกครอง เพื่อพิสูจน์ตัวตนของผู้ใช้สิทธิได้ทันที          นอกจากนี้ กรมบัญชีกลางได้เปิดให้ผู้ประกอบการงานก่อสร้างที่ประสงค์จะมีสิทธิเป็นผู้ยื่นข้อเสนอกับหน่วยงานของรัฐ มาขึ้นทะเบียนได้ที่กรมบัญชีกลาง ชั้น 1 อาคาร 9 ข้อมูลเพิ่มเติม www.gprocurement.go.th